രക്ഷിക്കേണ്ടതിന് പകരം ചുട്ടുകൊല്ലരുത്: സുരക്ഷാചട്ടങ്ങളില് ഇളവു വരുത്താനുള്ള ഗുജ്റാത്ത് സര്ക്കാരിന്റെ നീക്കം തടഞ്ഞ് സുപ്രീം കോടതി ന്യുഡല്ഹി: ആശുപത്രിക്കെട്ടിടങ്ങളുടെ സുരക്ഷാചട്ടങ്ങളില് ഇളവു വരുത്താനുള്ള ഗുജറാത്ത് സര്ക്കാര് നീക്കം തടഞ്ഞ് സുപ്രീം കോടതി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പൊതുജന ആരോഗ്യത്തിനും സുരക്ഷയ്ക്കും എതിരാണ് ഗുജറാത്ത് സര്ക്കാരിന്റെ വിജ്ഞാപനമെന്നും മഹാമാരിക്കാലത്ത് ജനങ്ങളുടെ ജീവന് രക്ഷിക്കേണ്ടതിനു പകരം നാം ജനങ്ങളെ ചുട്ടുകൊല്ലുകയാണെന്നും കോടതി വിമര്ശിച്ചു. ഉപയോഗ അനുമതി ഇല്ലാത്ത കെട്ടിടങ്ങള്ക്കെതിരെ അടുത്ത കൊല്ലം മാര്ച്ച് വരെ നടപടി എടുക്കരുതെന്ന് ജൂലായ് എട്ടിനാണ് ഗുജറാത്ത് സര്ക്കാര് ഉത്തരവ് പുറപ്പെടുവിച്ചത്. ഗുജറാത്തിലെ അഹമ്മദാബാദിലെ ശ്രേയ് ആശുപത്രിയില് കഴിഞ്ഞ വര്ഷം ഓഗസ്റ്റിലുണ്ടായ തീപ്പിടിത്തത്തില് എട്ട് കോവിഡ് രോഗികള് മരിച്ചിരുന്നു. നവംബര് മാസത്തില് രാജ്കോട്ടിലെ ഉദയ് ശിവാനന്ദ് ആശുപത്രിയിലുണ്ടായ തീപ്പിടിത്തത്തില് ആറുപേര്ക്ക് ജീവന് നഷ്ടമായി. ഐ.സി.യുവില്നിന്നാണ് തീപടര്ന്നതെന്നായിരുന്നു പോലീസ് അറിയിച്ചിരുന്നത്. മേയ് മാസത്തില് ഭറൂച്ചിലെ ആശുപത്രിയിലുണ്ടായ തീപ്പിടിത്തത്തില് 18 പേരും മരിച്ചിരുന്നു. ആശുപത്രികളിലെ തീപ്പിടിത്തങ്ങള്ക്കു പിന്നാലെ രാജ്യമെമ്ബാടുമുള്ള ആശുപത്രികളിലെ അഗ്നിസുരക്ഷാ സംവിധാനങ്ങള് ഓഡിറ്റ് ചെയ്യാന് സുപ്രീം കോടതി ഉത്തരവിട്ടിരുന്നു. ഇത്തരം സംഭവങ്ങള്ക്കു ശേഷവും ആശുപത്രിക്കെട്ടിടങ്ങളുടെ സുരക്ഷാച്ചട്ടങ്ങളില് ഇളവു വരുത്താനുള്ള ഗുജറാത്ത് സര്ക്കാരിന്റെ നീക്കമാണ് കോടതിയെ പ്രകോപിപ്പിച്ചത്. ജസ്റ്റിസുമാരായ എം.ആര്. ഷാ, ഡി.വൈ. ചന്ദ്രചൂഡ് എന്നിവരടങ്ങിയ ബെഞ്ചാണ് വിഷയം പരിഗണിച്ചത്.